Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 19/15/7710	Stará Ľubovňa, 21.5.2015
EEČ : 2-59-30-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX 
	sídlo organizácie: XXXXX, 
Obsahom zmieru je:
Majetkovú a nemajetkovú škodu  si poškodený  XXXXX neuplatňuje od obvineného a túto si bude uplatňovať u poisťovne Wustenrot poisťovňa a.s. Bratislava.
Poškodená XXXXX , pobočka XXXXX  nárok za poskytnutú lekársku starostlivosť XXXXX si bude uplatňovať taktiež u poisťovne Wustenrot poisťovňa a.s. Bratislava.

Podľa § 224 ods. 1 Trestného poriadku obvinený XXXXX  zložil na verejnoprospešné účely sumu vo výške 150,- €, za ktorej adresáta určil Občianske združenie „Priatelia hradu Ľubovňa“, Ul. Zámocká č. 22, XXXXX, IČO 37881931 číslo účtu 7534136/5200 OTP Banka Slovensko.
 
Podľa § 224 ods. 2 Trestného poriadku 50 %-ný podiel z uvedenej sumy, t.j. sumu 75,- € určil štátu na peňažnú pomoc poškodeným podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ St.Ľubovňa pod spisovou značkou ORP-4/DI-SL-2015.
dňa 14.12.2014 viedol osobné motorové vozidlo zn. Škoda Octávia ev. čísla SL 050AZ po ceste I/68, km 21.200 v smere XXXXX - Plavnica, pričom v pravotočivej zákrute neprispôsobil rýchlosť svojím schopnostiam a poveternostným podmienkam, s vozidlom dostal šmyk, prišiel do protismeru, kde  do jeho  pravého boku narazilo vozidlo Škoda Octávia ev. čísla SL 148AP, ktoré viedol vodič XXXXX a pri zrážke vozidlo obvineného preletelo cez zvodidlo mimo cesty dolu strmým zrazom, čím XXXXX utrpel pomliaždenie prednej steny hrudníka, pomliaždenie a odreniny oboch predkolení a zlomeninu 5. záprstnej kosti vľavo s dobou liečenia podľa znaleckého posudku v trvaní 6 až 9 týždňov a zranenia utrpel aj samotný obvinený.

Odôvodnenie: 

	Uznesením povereného príslušníka PZ, Okresného dopravného inšpektorátu XXXXX sp. zn. ORP-4/DI-SL-2015 zo dňa 09.01.2015 bolo podľa § 199 ods. 1 Trestného poriadku začaté trestné stíhanie  a podľa § 206 ods. 1 Trestného poriadku vznesené obvinenie  XXXXX pre prečin ublíženia na zdraví  podľa § 158  Trestného zákona. 

	Podľa ustanovení § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 215 ods. 1 písm. g/ Trestného poriadku, prokurátor zastaví trestné stíhanie, ak sa schváli zmier medzi obvineným a poškodeným.

	Podľa § 158 Trestného zákona možno za prečin  ublíženia na zdraví  uložiť trest odňatia slobody až na jeden rok.

	Po skončení vyšetrovania poverený príslušník PZ predložil na tunajšiu okresnú prokuratúru dňa 07.04.2013 vyšetrovací spis s návrhom na schválenie zmieru, s ktorým sa dozorujúci prokurátor stotožnil a dňa 08.04.2015 udelil súhlas na mediáciu.

	Následne bola na Okresnom súde v XXXXX  vykonaná mediácia, počas ktorej obvinený a poškodený, štatutárny zástupca VšZP po poučení o podstate mediácie dali súhlas k vykonaniu mediácie a vyjadrili súhlas s postupom podľa § 220 ods. 1 Trestného poriadku. Obvinený slobodne, vážne a určito vyhlásil, že spáchal skutok za ktorý je trestne stíhaný, svoje konanie oľutoval a dňa 30.04.2015 uzatvoril s poškodenými dohodu o uzatvorení zmieru. 

	Z uzatvorenej dohody je zrejmé, že poškodený XXXXX neuplatňuje od obvineného žiadnu náhradu škody a túto si bude uplatňovať u poisťovne Wustenrot poisťovňa a.s. Bratislava a poškodená XXXXX , pobočka XXXXX za poskytnutú lekársku starostlivosť XXXXX si nárok bude uplatňovať taktiež u poisťovne Wustenrot poisťovňa a.s. Bratislava.

	Obvinený  XXXXX  zložil na verejnoprospešné účely sumu vo výške 150,- €, za ktorej adresáta určil Občianske združenie „Priatelia hradu Ľubovňa“, Ul. Zámocká č. 22, XXXXX, IČO 37881931 číslo účtu 7534136/5200 OTP Banka Slovensko, 50 %-ný podiel z uvedenej sumy, t.j. sumu 75,- € určil štátu na peňažnú pomoc poškodeným podľa osobitného zákona.

	Zo zápisnice o výsluchu obvineného vyplýva,  že obv.  XXXXX je živnostník  s čistým mesačným príjmom  cca 800,- €, zároveň je vlastníkom osobného motorového vozidla a čiastočným vlastníkom domu. Uvedené skutočnosti týkajúce sa jeho majetkových pomerov obvinený potvrdil aj pri vykonaní mediácie. Taktiež uviedol, že dopravnú nehodu včas nahlásil poisťovni. Z miesta trvalého bydliska  je  hodnotený kladne. Podľa odpisu z registra trestov  bol  raz súdne trestaný pred 20-timi rokmi, vo výpise z evidenčnej karty vodiča má 5 záznamov za bežné priestupky v doprave.

	Vzhľadom ku skutočnosti, že v tejto veci boli splnené všetky podmienky na postup podľa § 220 ods. 1 Trestného poriadku, bolo potrebné rozhodnúť tak, ako je to uvedené vo výrokovej časti tohto uznesenia, pričom suma, ktorá bola poukázaná na verejnoprospešné účely, je primeraná osobným a majetkovým pomerom obvineného, ako aj závažnosti spáchaného trestného činu.

Poučenie: 
Proti tomuto uzneseniu  sťažnosť nie je prípustná.  (§ 185 a nasl. Tr. por.)

JUDr. Pavol Pitoňák
prokurátor